Check Point ja Europol tarjoavat tietoa aseeksi taisteluun kiristäjiä vastaan

*Ilmainen raportti opastaa kiristyshaittaohjelmien uhreja hyökkäysten ehkäisemisessä ja pysäyttämisessä.*

**Espoo 23. tammikuuta 2016 –** Tietoturvayhtiö [Check Point Software Technologiesin](https://www.checkpoint.com/resources/security-report/) ja Euroopan poliisiviraston [Europolin](https://www.europol.europa.eu/) yhteishankkeen tavoitteena on lisätä tietoisuutta kiristyshaittaohjelmista ja auttaa niiden uhreja.

Check Pointin ja Europolin raportti, Ransomware: What You Need to know, kertaa kiristysohjelmien kehityshistorian vuoden 2013 Cryptolockerista uusimpiin Locky-, CryptXXX-, TorrentLocker-, Jigsaw- ja Cerber-perheisiin asti.

Raportti antaa ohjeet tartuntojen ehkäisemiseksi ja neuvoo, miten hyökkäystilanteessa ja sen jälkeen on parasta toimia. Se kuvailee kunkin kiristysohjelmaperheen hyökkäysten tyypilliset piirteet ja kertoo, mitä tietojen palauttamiseksi on tehtävissä.

Check Point on mukana Europolin kyberrikollisuuskeskuksen Internet Security Advisory Boardissa sekä kansainvälisessä [No More Ransom -hankkeessa](http://blog.checkpoint.com/2016/12/15/no-ransom-check-point-adds-firepower-global-ransomware-battle/%20%29), johon osallistuu kymmeniä tietoturva-alan viranomaisia ja yhtiöitä useista eri maista. Check Point tarjoaa hankkeen käyttöön kokemustaan ja teknistä asiantuntemustaan.

[www.nomoreransom.org](http://www.nomoreransom.org) -sivusto kertoo, miten kiristysohjelmilta voi suojautua sekä tarjoaa laajan valikoiman ilmaisia työkaluja, joiden avulla tiedostojen lukituksen voi poistaa.

Check Pointin VP Technology & Innovation **Oned Gonda** pitää tietoturvayhtiöiden ja viranomaisten yhteistyötä välttämättömänä kiristysohjelmien vastaisessa taistelussa. Myös laajojen hyökkäyskampanjojen vaikutusten rajaaminen edellyttää yhteistyötä.

Lataa Check Point ja Europolin raportti tästä:

<https://www.europol.europa.eu/sites/default/files/documents/ransomware-what_you_need_to_know.pdf>

**Lisätiedot ja haastattelupyynnöt:**

OSG Viestintä, Maija Rauha, maija.rauha@osg.fi, p. 0400 630 065.

Seuraa Check Pointia:

Check Pointin blogi: <http://blog.checkpoint.com/>

Twitter: [www.twitter.com/checkpointsw](http://www.twitter.com/checkpointsw)

Facebook: <https://www.facebook.com/checkpointsoftware>

YouTube: <http://www.youtube.com/user/CPGlobal>

**Check Point Software Technologies Ltd.**
Check Point Software Technologies Ltd. ([www.checkpoint.com](http://www.checkpoint.com/)) on maailman suurin yksinomaan kyberturvallisuustuotteisiin keskittynyt yhtiö. Se on alan edelläkävijä ratkaisuillaan, joiden kyky havaita haittaohjelmat ja muut tunkeutujat sekä suojata asiakkaat kyberhyökkäyksiltä on ainutlaatuisen tehokas. Check Pointin täydellisen kattava tietoturva-arkkitehtuuri suojaa niin yritysverkot kuin mobiililaitteetkin, ja myös sen hallintajärjestelmä on kattava sekä intuitiivinen. Check Point huolehtii yli 100 000 yrityksen ja yhteisön tietoturvatarpeista organisaation koosta riippumatta. At Check Point, we secure the future.